# Θέσεις πρακτικής άσκησης στη Byte Computer

Η Byte Computer (www.byte.gr) παρέχει σε νέους και νέες θέσεις πρακτικής άσκησης (Internship) στον τομέα της πληροφορικής. Η Byte Computer αποτελεί μια από τις μεγαλύτερες εταιρίες παροχής ολοκληρωμένων λύσεων πληροφορικής και επικοινωνιών στην Ελλάδα. Η ηγετική θέση της στην ελληνική αγορά σήμερα είναι αποτέλεσμα συνεχών και με διάρκεια επενδύσεων σε τεχνολογίες αιχμής και επιπλέον σε εξειδικευμένο ανθρώπινο δυναμικό, που συνοδεύεται με ισχυρές στρατηγικές συνέργειες με κορυφαίες εταιρείες παγκόσμιου βεληνεκούς.

Συγκεκριμένα, η Byte Computer προσφέρει θέσεις στα παρακάτω πεδία:

* **Cloud Solutions Junior Consultant**
* **C# Junior Developer**
* **Junior Systems Engineer**
* **Inside Sales**
* **Field Technician**

**Περιγραφή θέσεων**

**Cloud Solutions Junior Consultant**

Ο φοιτητής θα συνεργαστεί με το Cloud Solutions Department και θα ασχοληθεί με την υποστήριξη τεχνολογιών Cloud σε περιβάλλον Microsoft Azure.

**C# Junior Developer**

Ο φοιτητής θα απασχοληθεί με την ανάπτυξη κώδικα σε γλώσσα C# και θα συνεργαστεί με την ομάδα της Byte για την αναβάθμιση, το debugging, τον έλεγχο και τη βελτιστοποίηση του κώδικα.

**Junior Systems Engineer**

Η θέση αφορά τη διαχείριση, τον έλεγχο και τη διασφάλιση της σωστής λειτουργίας των εταιρικών πληροφοριακών συστημάτων. Ο φοιτητής θα ασχοληθεί με την εγκατάσταση, παραμετροποίηση, ασφάλεια και βελτιστοποίηση των συστημάτων καθώς και με την υποστήριξη των τελικών χρηστών.

**Inside Sales**

Ο φοιτητής θα ασχοληθεί με την εύρεση νέων ευκαιριών πωλήσεων μέσω διαδικασιών follow up και τηλεφωνικής ή ηλεκτρονικής επικοινωνίας με τους πελάτες. Σκοπός είναι η κατανόηση των αναγκών και των απαιτήσεων του πελάτη και η προώθηση ευκαιριών πωλήσεων στους εκάστοτε υπεύθυνους. Θα υπάρχει στενή συνεργασία με το τμήμα Πωλήσεων της εταιρείας.

**Field Technician**

Ο φοιτητής θα ασχοληθεί με την υποστήριξη πελατών, την υποβοήθηση σε εργασίες εγκατάστασης, επιδιόρθωσης ή/και testing. Επιπλέον θα έχει τη δυνατότητα να συμμετέχει στη διάγνωση σφαλμάτων και τεχνικών προβλημάτων με σκοπό την εύρεση των κατάλληλων λύσεων.

**Απαραίτητα Προσόντα:**

* Τελειόφοιτος/η Α.Ε.Ι. ή Τ.Ε.Ι. κατεύθυνσης πληροφορικής με δικαίωμα εκπόνησης πρακτικής άσκησης
* Καλή γνώση Microsoft Office
* Πολύ καλή γνώση Αγγλικών
* Πάθος για ανάπτυξη λογισμικού και νέες τεχνολογίες

**Η εταιρεία προσφέρει:**

* Φιλικό και ευχάριστο περιβάλλον εργασίας
* Απασχόληση σε σύγχρονο περιβάλλον με δυνατότητα εξέλιξης
* Συνεχή επαγγελματική εκπαίδευση